stanford-oval/wikipedia huggingface dataset:
วัดก้ำก่อ
ประวัติ

วัดก้ำก่อ ภาษาไต แปลว่า "ดอกบุนนาค" สร้างเมื่อ 22 มกราคม พ.ศ. 2433 โดยเจ้าอาวาสรูปแรกของวัด นามว่า "ครูบาเฒ่า" หรือชาวบ้านเรียกว่า "ตุ๊เจ้าเจียงตอง" หมายถึงพระที่มาจากเมืองเชียงของ ท่านเป็นชาวไทใหญ่ที่อพยพมาจากเมืองเชียงทอง เริ่มแรกท่านได้เดินทางเข้ามาพบที่ว่างราวครึ่งสนามฟุตบอลอยู่ท่ามกลางป่าไม้ล้อมรอบ จึงได้ชักชวนชาวบ้านมาดูและตัดสินใจสร้างวัดขึ้นโดยชาวบ้านเป็นผู้หาวัสดุก่อสร้างและลงแรงกันเอง วัดได้รับพระราชทานวิสุงคามสีมาเมื่อ พ.ศ. 2519
อาคารเสนาสนะและปูชนียวัตถุ

สถาปัตยกรรมของวัดมีลักษณะไทใหญ่ สร้างโดยฝีมือของช่างชาวไทใหญ่ มีส่างหว่าง หรือซุ้มประตูทางเข้าศาลาการเปรียญอันเป็นเอกลักษณ์ของสถาปัตยกรรมไทใหญ่ ส่างหว่างสร้างขึ้นในปี พ.ศ. 2484 โดยนายส่วยจิ่ง นางยุ้น ตรีทอง อุโบสถสร้างขึ้นเมื่อ 8 มกราคม พ.ศ. 2533 ศาลาปฏิบัติวิปัสสนากัมมัฏฐาน ขนาดบรรจุ ผู้ปฏิบัติธรรมได้ไม่น้อยกว่าครั้งละ 100 คน สร้างเมื่อ 10 มีนาคม พ.ศ. 2519 ศาลาสุวรรณสมบูรณ์ สร้างขึ้นเมื่อ 5 ธันวาคม พ.ศ. 2516  กุฏิรับรองหลังใหญ่ ใช้บรรจุผู้มาเยือน และพักอาศัยได้ครั้งละไม่น้อยกว่า 50 คน กุฏิรับรองหลังเล็ก ใช้บรรจุผู้มาเยือน และพักอาศัย กุฏิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้างเมื่อ 17 สิงหาคม พ.ศ. 2531
ปูชนียวัตถุที่สำคัญ ได้แก่ พระประธานปางมารวิชัยของวัด ขนาดหน้าตัก 60 นิ้ว พระมัณฑะเลย์ ย้ายมาจากอุโบสถหลังวิหารวัดพระนอน จเรหม่องเจ้าศรัทธาและได้นำมาประดิษฐ์ไว้ที่วัดก้ำก่อเมื่อ ขึ้น 13 ค่ำ เดือน 8 พ.ศ. 2509 โดยมีหลวงพ่อกุงหม่า (กมล) กุสโลภิกขุและพระมหารักษ์ สุภิญโญ ได้อัญเชิญนำมาประดิษฐ์ไว้ พระหินอ่อนทรงเครื่อง ศรัทธา คุณบุญชู คุณปริศนา ตรีทอง นำมาจากประเทศพม่า เพื่อถวายให้ประดิษฐ์อยู่ที่วัดก้ำก่อเมื่อวันที่ 7 เมษายน พ.ศ. 2533 ธรรมาสน์เก่าแก่ ศรัทธาพ่อเฒ่าจองติยะ นางโหย่ง ถวายเมื่อเริ่มสร้างวัด
รถไฟใต้ดินนครฟูกูโอกะ

รถไฟใต้ดินนครฟูกูโอกะ ให้บริการในเมืองฟูกูโอกะ ประเทศญี่ปุ่น ประกอบด้วยสามเส้นทาง ได้แก่ สายคูโก หรือสายสนามบิน สายฮาโกซากิ และ สายนานากูมะ
เส้นทาง

| สีและตราสัญลักษณ์ | สีและตราสัญลักษณ์ | เส้นทาง | เส้นทาง | ตัวย่อ | ราง | เปิดให้บริการครั้งแรก | เปิดให้บริการครั้งล่าสุด | ระยะทาง (กิโลเมตร) | จำนวนสถานี |
| --- | --- | --- | --- | --- | --- | --- | --- | --- | --- |
| ส้ม |  | สาย 1 | สายคูโก | K | 1,067 มม. | 1981 | 1993 | 13.1 | 13 |
| น้ำเงิน |  | สาย 2 | สายฮาโกซากิ | H | 1,067 มม. | 1982 | 1986 | 4.7 | 7 |
| เขียว |  | สาย 3 | สายนานากูมะ | N | 1,435 มม. | 2005 | - | 12.0 | 16 |
ดูเพิ่ม

รายชื่อระบบขนส่งมวลชนความเร็วสูง
แหล่งข้อมูลอื่น

Fukuoka City Subway official website เก็บถาวร 2011-06-09 ที่ เวย์แบ็กแมชชีน (อังกฤษ)
งบประมาณแผ่นดินของไทย

งบประมาณแผ่นดินของไทย หรือ งบประมาณรายจ่ายประจำปีของประเทศไทย คือแผนงบประมาณเพื่อจัดหาทุนแก่การดำเนินการของส่วนราชการ รัฐวิสาหกิจ และหน่วยงานอื่นสำหรับใช้เป็นหลักในแต่ละปีงบประมาณซึ่งจะเริ่มต้นในวันที่ 1 ตุลาคมของทุกปีไปจนถึงวันที่ 30 กันยายนของปีถัดไป และเพื่อปฏิบัติตามกฎหมายที่เกี่ยวข้องที่กำหนดให้ตั้งงบประมาณรายจ่ายเพื่อชดใช้เงินคงคลังตามที่ได้จ่ายไปแล้ว โดยมีสำนักงบประมาณเป็นหน่วยงานที่รับผิดชอบจัดทำและนำเสนอเพื่อพิจารณา เมื่อได้รับอนุมัติแล้วจึงตราออกมาเป็น "พระราชบัญญัติงบประมาณรายจ่ายประจำปี พ.ศ......" เพื่อใช้บังคับต่อไป
งบประมาณรายจ่ายประจำปีของไทย

| ปีงบประมาณ   (พ> ศ.) | งบประมาณฯ   (ล้านบาท) | งบประมาณฯ   เพิ่มเติม   (ล้านบาท) | อ้างอิง |
| --- | --- | --- | --- |
| 2569 | 3,780,600 | - | - |
| 2568 | 3,752,700 | - | - |
| 2567 | 3,480,000 | 122,000 | - |
| 2566 | 3,185,000 | - | - |
| 2565 | 3,100,000 | - |  |
| 2564 | 3,285,962 | - |  |
| 2563 | 3,200,000 | - |  |
| 2562 | 3,000,000 | - |  |
| 2561 | 2,900,000 | 150,000 |   |
| 2560 | 2,733,000 | 190,000 |  |
| 2559 | 2,720,000 | 56,000 |  |
| 2558 | 2,575,000 | – |  |
| 2557 | 2,525,000 | – |  |
| 2556 | 2,400,000 | – |  |
| 2555 | 2,380,000 | – |  |
| 2554 | 2,070,000 | 99,967.53 |   |
| 2553 | 1,700,000 | – |  |
| 2552 | 1,835,000 | 116,700 |   |
| 2551 | 1,660,000 | – |  |
| 2550 | 1,566,200 | – |  |
| 2549 | 1,360,000 | – |  |
| 2548 | 1,200,000 | 50,000 |   |
| 2547 | 1,028,000 | 135,500 |   |
| 2546 | 999,900 | – |  |
| 2545 | 1,023,000 | – |  |
| 2544 | 910,000 | – |  |
| 2543 | 860,000 | – |  |
| 2542 | 825,900 | – |  |
| 2541 | 923,000 | – |  |
| 2540 | 984,000 | – |  |
| 2539 | 843,200 | – |  |
| 2538 | 715,000 | – |  |
| 2537 | 625,000 | – |  |
| 2536 | 560,000 | – |  |
| 2535 | 460,400 | – |  |
| 2534 | 387,500 | – |  |
| 2533 | 335,000 | 1,507.5 |   |
| 2532 | 285,500 | – |  |
| 2531 | 243,500 | – |  |
| 2530 | 227,500 | – |  |
| 2529 | 218,000 | – |  |
| 2528 | 213,000 | – |  |
| 2527 | 192,000 | – |  |
| 2526 | 177,000 | – |  |
| 2525 | 161,000 | – |  |
| 2524 | 140,000 | – |  |
| 2523 | 109,000 | 5,556.5 |   |
| 2522 | 92,000 | – |  |
| 2521 | 81,000 | – |  |
| 2520 | 68,790 | – |  |
| 2519 | 62,650 | – |  |
| 2518 | 48,000 | – |  |
| 2517 | 36,000 | 3,027.6 |   |
| 2516 | 31,600 | 430 |   |
| 2515 | 29,000 | – |  |
| 2514 | 28,645 | – |  |
| 2513 | 27,299 | – |  |
| 2512 | 23,960 | – |  |
| 2511 | 21,262 | – |  |
| 2510 | 18,480 | 748.3 |   |
| 2509 | 14,440 | 700 |   |
| 2508 | 12,420 | 450 |   |
| 2507 | 11,430 | – |  |
| 2506 | 10,380 | 400 |   |
| 2505 | 8,880 | 285 |   |
| 2504 | 6,660 | 57.2 |   |
| 2503 | 7,700 | 79.7 |   |
| 2502 | 7,186 | – |  |
| 2501 | 6,700 | – |  |
| 2500 | 5,070 | – |  |
ดูเพิ่ม

ภาษีอากรในประเทศไทย
ยุทธนาวีเกาะช้าง

ยุทธนาวีเกาะช้าง เป็นเหตุการณ์รบทางเรือที่เกิดขึ้นในกรณีพิพาทอินโดจีน อันเป็นผลสืบเนื่องมาจากการที่ไทยเรียกร้องให้ปรับปรุงเส้นแบ่งเขตแดน ไทย-อินโดจีนฝรั่งเศส เสียใหม่ โดยใช้แนวร่องน้ำลึกเป็นเกณฑ์ตามหลักกฎหมายระหว่างประเทศ และหลักความยุติธรรม และให้ฝรั่งเศสคืนดินแดนฝั่งขวาแม่น้ำโขงที่ฝรั่งเศสยึดไปจากเหตุการณ์ ร.ศ. 112 ให้ไทย ยุทธภูมิในการรบครั้งนี้เกิดขึ้นที่บริเวณด้านใต้ของเกาะช้าง จังหวัดตราด เมื่อวันที่ 17 มกราคม พ.ศ. 2484 และถือเป็นการรบทางทะเลครั้งเดียวในประวัติศาสตร์กองทัพเรือไทย และรัฐบาลวิชีฝรั่งเศสในช่วงสงครามโลกครั้งที่สอง
เกี่ยวกับชื่อ

การรบทางทะเลครั้งนี้ ในบทความเรื่อง "การรบที่เกาะช้าง" (ข้อมูลอย่างเป็นทางการของกองทัพเรือ - ตีพิมพ์ในหนังสือ เมื่อธนบุรีรบ) ระบุว่า การรบครั้งนี้ควรเรียกชื่อว่า "การรบที่เกาะช้าง" เนื่องจากเป็นเพียงการรบกันระหว่างกองกำลังทางเรือส่วนน้อยของฝ่ายไทย กับกองกำลังทางเรือส่วนใหญ่ของฝ่ายฝรั่งเศสเท่านั้น ไม่ถึงขั้นการรบโดยการทุ่มเทกำลังส่วนใหญ่ของทั้งสองฝ่าย และผลของสงครามไม่อาจตัดสินผลสงครามได้อย่างเด็ดขาด อีกทั้งตามปกติแล้ว จะต้องมีเรือประจัญบานเข้าร่วมรบด้วย จึงจะนับว่าการรบแบบยุทธนาวีได้ อย่างไรก็ตาม คนไทยส่วนใหญ่ก็ยังนิยมเรียกเหตุการณ์ครั้งนี้ว่า "ยุทธนาวีเกาะช้าง" ดังปรากฏหลักฐานในคำขวัญประจำจังหวัดตราดว่า "เมืองเกาะครึ่งร้อย พลอยแดงค่าล้ำ ระกำแสนหวาน หลังอานหมาดี ยุทธนาวีเกาะช้าง สุดทางบูรพา"
กำลังรบของทั้งสองฝ่าย > ฝ่ายไทย (ราชนาวีไทย)

ฝ่ายไทยได้จัดกำลังเรือ 1 หมวด เพื่อรักษาพื้นที่อ่าวไทยบริเวณเกาะช้าง ประกอบด้วย
เรือหลวงธนบุรี เรือปืนยามฝั่ง ระวางขับน้ำ 2,350 ตัน มีนาวาโทหลวงพร้อมวีระพันธ์ (ได้เลื่อนยศเป็นนาวาเอกภายหลังสิ้นสุดกรณีพิพาทอินโดจีน) เป็นผู้บังคับการเรือและผู้บังคับหมวดเรือ
เรือหลวงสงขลา เรือตอร์ปิโด ระวางขับน้ำ 460 ตัน มีนาวาตรีชั้น สิงหชาญ เป็นผู้บังคับการเรือ
เรือหลวงชลบุรี เรือตอร์ปิโดรุ่นเดียวกับเรือหลวงสงขลา ระวางขับน้ำ 460 ตัน มีเรือเอกประทิน ไชยปัญญา เป็นผู้บังคับการเรือ
เรือหลวงระยอง เรือตอร์ปิโดรุ่นเดียวกับเรือหลวงสงขลา ระวางขับน้ำ 460 ตัน มีนาวาตรีใบ เทศนะสดับ เป็นผู้บังคับการเรือ
เรือหลวงหนองสาหร่าย ระวางขับน้ำ 460 ตัน มีเรือเอกดาวเรือง เพชรชาติ เป็นผู้บังคับการเรือ
เรือหลวงเทียวอุทก ระวางขับน้ำ 50 ตัน
กำลังรบของทั้งสองฝ่าย > ฝ่ายฝรั่งเศส (หมวดเรือเฉพาะกิจที่ 7)

เรือลาม็อต-ปีเก (Lamotte Picquet) เรือลาดตระเวนเบา ระวางขับน้ำ 7,880 ตัน ใช้เป็นเรือธง (เรือบัญชาการ) มีนาวาเอกเรจี เบรังเยร์ (CV Regis Beranger) เป็นผู้บังคับการเรือและผู้บังคับหมวดเรือเฉพาะกิจที่ 7
เรืออามิราล ชาร์เนร์ (Amiral Charner) เรือสลุป ระวางขับน้ำ 2,165 ตัน มีนาวาเอกตุสแซง เดอ กีแอฟร์คูร์ (CV Toussaint de Quievrecourt) เป็นผู้บังคับการเรือ
เรือดูมองต์ ดูร์วิลล์ (Dumont d'Urville) เรือสลุป ชั้นเดียวกันกับเรืออามิราล ชาร์เนร์ ระวางขับน้ำ 2,165 ตัน มีนาวาโทเลอคาลเวซ (CF Le Calvez) เป็นผู้บังคับการเรือ
เรือมาร์น (Marne) เรือช่วยรบ (ฝรั่งเศสจัดเป็นเรือสลุป) ระวางขับน้ำ 644 ตัน มีนาวาตรีแมร์คาดิเยร์ (CC Mercadier) เป็นผู้บังคับการเรือ
เรือตาอูร์ (Tahure) เรือช่วยรบ (ฝรั่งเศสจัดเป็นเรือสลุป) ระวางขับน้ำ 600 ตัน มีนาวาตรีมาร์ก (CC Marc) เป็นผู้บังคับการเรือ
เรือสินค้าขนาดใหญ่ติดอาวุธ 1 ลำ
เรือดำน้ำ 1 ลำ
ความเคลื่อนไหวก่อนเกิดการรบ > ฝ่ายไทย

วันที่ 16 มกราคม เรือดำน้ำของราชนาวีไทย ได้ทำการกลับมาที่ฐานทัพเรือในกรุงเทพ เพื่อทำการเปลี่ยนเวรกัน จึงไม่ปรากฏว่ามีเรือดำน้ำของไทยในการรบ
เหตุการณ์หลังการรบ > เรือหลวงธนบุรีจมเกยตื้น

เมื่อเรือรบฝรั่งเศสล่าถอยไปจากบริเวณเกาะช้างแล้ว ป้อมปืนต่าง ๆ ในเรือหลวงธนบุรีจึงหยุดยิงเมื่อเวลา 8.20 น. ทหารประจำป้อมปืนต่างพากันเปล่งเสียงไชโยขึ้นพร้อม ๆ กัน ด้วยความดีใจที่สามารถขับไล่ข้าศึกไปได้ จากนั้นทั้งหมดก็ได้ช่วยกันดับไฟที่ไหม้เรืออยู่อย่างหนัก แต่ไฟก็ไม่สงบลง เรือเอกทองอยู่ สว่างเนตร์ ต้นเรือซึ่งทำหน้าที่แทนผู้บังคับการเรือ จึงตัดสินใจไขน้ำเข้าคลังกระสุนและดินปืน เพื่อป้องกันดินปืนและกระสุนต่าง ๆ ระเบิดเมื่อไฟลุกลามไปถึง ทำให้น้ำไหลเข้าเรือเร็วขึ้นและเอียงไปทางกราบขวา แต่เรือก็ยังใช้จักรเดินต่อไปด้วยความสามารถของพรรคกลิน ต่อมาเมื่อไฟไหม้ลุกลามไปถึงหลังห้องเครื่องจักร ควันไฟและควันระเบิดได้กระจายไปถึงห้องเครื่องจักรใหญ่ เครื่องจักรช่วย และห้องไฟฟ้า ทำให้ทหารพรรคกลินในห้องไฟฟ้า 8 นายขาดอากาศหายใจและเสียชีวิตขณะปฏิบัติหน้าที่ แม้ผู้ที่อยู่ข้างนอกจะพยายามเข้าไปช่วยเหลือนายทหารดังกล่าวก็ไม่สามารถทำได้ เนื่องจากมีไฟไหม้สก้ดอยู่ที่ปากทางช่องขึ้นลงไปยังห้องเครื่องของเรือ
เวลา 9.50 น. เรือหลวงช้าง ภายใต้การบังคับบัญชาของเรือเอกสนิท อังกินันท์ ได้นำเรือเข้าช่วยดับไฟที่ไหม้อยู่อย่างหนักบนเรือหลวงธนบุรี แต่ไม่ค่อยได้ผล เพราะสายสูบน้ำผ้าใบยาวไม่พอที่จะลากหัวสูบไปฉีดให้ถึงห้องต่าง ๆ ภายใต้ดาดฟ้าเรือได้ เรือหลวงช้างจึงเปลี่ยนวิธีเป็นทำการลากจูงเรือหลวงธนบุรีไปพลางพร้อมทั้งทำการดับไฟในเรือไปด้วย แต่ก็ยังไม่ได้ผลอีก เมื่อเห็นหมดทางที่จะแก้ไขได้แล้ว ผู้บังคับการเรือหลวงช้างจึงตัดสินใจจูงเรือหลวงธนบุรีให้ไปเกยตื้นที่บริเวณแหลมงอบ
เวลา 11.30 น. เรือหลวงธนบุรีถูกจูงมาถึงเขตน้ำตื้นและไม่สามารถลากจูงต่อไปได้ ต้นเรือเรือหลวงธนบุรีจึงสั่งให้ลำเลียงทหารบาดเจ็บลงเรือหลวงช้าง แล้วให้สละเรือใหญ่ ชาวบ้านในบริเวณใกล้เคียงและทหารเรือส่วนหนึ่งยังคงพยายามดับไฟในเรือหลวงธนบุรีต่อไปแต่ไม่สำเร็จ ในที่สุดเรือหลวงธนบุรีก็จมลงเมื่อเวลา 16.40 น. โดยจมไปทางกราบเรือทางขวา เสาทั้งสองเอนจมลงไป กราบซ้ายและกระดูกงูกันโคลงโผล่อยู่พ้นน้ำ
เหตุการณ์หลังการรบ > ผลการรบ

ฝ่ายไทยเสียเรือรบไป 3 ลำ คือ เรือหลวงธนบุรี เรือหลวงสงขลา และเรือหลวงชลบุรี ทหารเสียชีวิตรวมทั้งสิ้น 36 นาย แบ่งเป็นทหารประจำเรือหลวงธนบุรี 20 นาย (รวมนาวาเอก หลวงพร้อมวีระพันธ์ ผู้บังคับการเรือหลวงธนบุรีด้วย) เรือหลวงสงขลา 14 นาย และเรือหลวงชลบุรี 2 นาย เฉพาะเรือหลวงธนบุรีนั้น ต่อมากองทัพเรือไทยได้กู้ขึ้นมาเพื่อทำการซ่อมใหญ่ในเดือนกันยายน พ.ศ. 2484 แต่เนื่องจากเรือเสียหายหนักมาจึงได้ปลดระวางจากการเป็นเรือรบและใช้เป็นกองบังคับการลอยน้ำของกองเรือตรวจอ่าว กองเรือยุทธการ จนกระทั่งปลดประจำการในปี พ.ศ. 2502 หลังจากนั้นทางราชการจึงได้นำส่วนป้อมปืนเรือและหอบังคับการของเรือหลวงธนบุรีมาจัดตั้งเป็นอนุสรณ์สถานเรือหลวงธนบุรี ภายในโรงเรียนนายเรือ จังหวัดสมุทรปราการ
สำหรับฝ่ายฝรั่งเศส แม้จะไม่เสียเรือรบลำใดเลยก็ตาม แต่เรือธงลาม็อต-ปีเกนั้นก็ได้รับความเสียหายอย่างหนักเช่นกัน ส่วนจำนวนทหารที่เสียชีวิต และบาดเจ็บนั้น การข่าวของฝ่ายไทยไม่ทราบจำนวนแน่นอน แต่มีรายงานว่าเมื่อเรือข้าศึกกลับถึงไซ่ง่อน ได้มีการขนศพทหารที่เสียชีวิต และทหารที่ได้รับบาดเจ็บขึ้นบกกันตลอดคืน ขณะที่ฝ่ายฝรั่งเศสอ้างว่าไม่มีความสูญเสียแต่อย่างใดเลย แต่ฝ่ายไทยกลับยืนยันว่าเรือลาม็อต-ปีเกถูกเรือหลวงธนบุรียิงเข้าอย่างจัง จนสังเกตได้ว่ามีไฟลุกอยู่ตอนท้ายเรือ และลำเรือตอนท้ายนั้นแปล้น้ำมากกว่าปกติ โดยอ้างตามคำให้การของทหารเรือที่รอดชีวิตและชาวประมงที่อยู่ในบริเวณใกล้เคียงพื้นที่การรบนี้ ได้มีบันทึกต่อมาว่า ภายหลังกองทัพญี่ปุ่นเข้ายึดครองอินโดจีนจากฝรั่งเศส เรือลาม็อต-ปีเกได้เดินทางไปยังนครโอซะกะ จักรวรรดิญี่ปุ่น เพื่อซ่อมบำรุงเรือในเดือนกันยายน พ.ศ. 2484 หลังจากนั้นจึงได้ปลดเป็นเรือฝึกเมื่อเดือนธันวาคมปีเดียวกัน และถูกจมโดยเครื่องบินสังกัดกองเรือเฉพาะกิจที่ 38 ของกองทัพเรือสหรัฐอเมริกา ในปี พ.ศ. 2488
เหตุการณ์หลังการรบ > บำเหน็จหลังการรบ

หลังสิ้นสุดการรบในกรณีพิพาทอินโดจีนแล้ว พระบาทสมเด็จพระเจ้าอยู่หัวอานันทมหิดลได้ทรงพระกรุณาโปรดเกล้า พระราชทานเหรียญกล้าหาญเพื่อเชิดชูเกียรติแก่ทหารเรือที่เข้าร่วมรบในสงครามครั้งนี้ทั้งสิ้น 18 คน (ส่วนใหญ่คือผู้ที่เสียชีวิตจากการยุทธนาวีที่เกาะช้าง) และเรือรบอีก 1 ลำ คือ เรือหลวงธนบุรี โดยรัฐบาลได้จัดพิธีประดับเหรียญกล้าหาญแก่ธงฉานเรือหลวงธนบุรี ธงชัยเฉลิมพลประจำหน่วยทหารต่างๆ ตลอดจนทหารบก ทหารเรือ ทหารอากาศ และตำรวจสนามที่ปฏิบัติการรบดีเด่นในสงครามครั้งนี้เมื่อวันที่ 7 กันยายน พ.ศ. 2484 ณ ลานพระบรมรูปทรงม้า
นอกจากนี้ ทหารที่เข้าร่วมปฏิบัติการรบในกรณีพิพาทไทย-อินโดจีนฝรั่งเศสทุกคน ยังได้รับพระราชทานเหรียญชัยสมรภูมิ และได้สิทธิพิเศษตามที่ทางราชการกำหนดไว้ ผู้ที่กระทำการจนได้รับคำชมเชยจากทางราชการจะได้รับพระราชทานเครื่องหมายเปลวระเบิดประดับบนแพรแถบด้วย
อนุสรณ์แห่งยุทธนาวีเกาะช้าง

ฝ่ายไทยได้จัดสร้างอนุสรณ์สถานยุทธนาวีเกาะช้างไว้ 2 แห่ง คือ อนุสรณ์สถานเรือหลวงธนบุรี ที่โรงเรียนนายเรือ จังหวัดสมุทรปราการ และอนุสรณ์สถานยุทธนาวีเกาะช้าง ที่แหลมงอบ จังหวัดตราด ซึ่งเป็นสถานที่ที่เรือหลวงธนบุรีถูกลากจูงมาเกยตื้นเมื่อเย็นวันที่ 17 มกราคม พ.ศ. 2484
สำหรับฝ่ายฝรั่งเศส ได้มีการจัดทำป้ายอนุสรณ์ระลึกถึงทหารเรือสังกัดกองกำลังทางเรือฝรั่งเศสภาคตะวันออกไกล (Forces Navales d'Extrême-Orient) ที่เสียชีวิตในการรบครั้งนี้ ซึ่งจัดทำขึ้นเนื่องในโอกาสครบรอบ 60 ปีแห่งการยุทธนาวีเกาะช้างเมื่อวันที่ 17 มกราคม พ.ศ. 2544 มีใจความดังนี้
| --- | --- |
 ภาษาฝรั่งเศส:  คำแปล
  AUX MARIN D'INDOCHINE  1939 - 1945  EN SOUVERNIR  DE LA VICTOIRE NAVALE DE KOH CHANG  LE 17 JANVIER 1941 :   แด่ทหารเรืออินโดจีน  1939 - 1945  ด้วยความระลึก  ถึงชัยชนะในยุทธนาวีเกาะช้าง  วันที่ 17 มกราคม 1941 
ปัจจุบันป้ายนี้ตั้งอยู่ที่ ฟอร์ต-มือเซ มงต์บาร์เรย์ (Fort-Musée Montbarrey) เมืองแบร็สต์ ประเทศฝรั่งเศส
เชิงอรรถ

1 2 3 4 5 แนวเทียบยศทหารเรือชั้นสัญญาบัตรของฝรั่งเศสมีดังนี้ ดูเพิ่มเติมได้ที่ เว็บไซต์กองทัพเรือฝรั่งเศส และที่ http://pagesperso-orange.fr/pierre.gay/EngPages/ArmForce
Amiral = พลเรือเอก
Vice-Amiral d'escadre (VAE) = พลเรือโท
Vice-Amiral (VA) = พลเรือตรี
Contre-amiral (CA) = พลเรือจัตวา
Capitaine de Vaisseau (CV) = นาวาเอก
Capitaine de Frégate (CF) = นาวาโท
Capitaine de Corvette (CC) = นาวาตรี
Lieutenant de Vaisseau (LV) = เรือเอก
Enseigne de vaisseau de première classe (EV1) = เรือโท
Enseigne de vaisseau de deuxième classe (EV2) = เรือตรี
Aspirant (ASP) = นักเรียนทำการนายเรือ (Midshipman)
แหล่งข้อมูลอื่น

พิพิธภัณฑ์ทหารเรือ เก็บถาวร 2008-06-08 ที่ เวย์แบ็กแมชชีน
การรบที่เกาะช้าง เก็บถาวร 2007-09-27 ที่ เวย์แบ็กแมชชีน จากหอมรดกไทย กระทรวงกลาโหม
"ตำนานมีชีวิต"ยังจำแม่น 66 ปี...ยุทธนาวีเกาะช้าง!
ยุทธนาวีที่เกาะช้าง ๑๗ มกราคม ๒๔๘๔ เก็บถาวร 2007-09-29 ที่ เวย์แบ็กแมชชีน
กำลังทางอากาศในยุทธนาวีเกาะช้าง เก็บถาวร 2008-05-09 ที่ เวย์แบ็กแมชชีน
แผนที่เกาะช้าง เก็บถาวร 2010-01-16 ที่ เวย์แบ็กแมชชีน
The Battle of Koh Chang, January 17, 1941
Croiseur La Motte-Picquet เก็บถาวร 2020-12-05 ที่ เวย์แบ็กแมชชีน
La bataille de Koh Chang
Photos du Croiseur Lamotte-Picquet
12°00′04″N 102°27′04″E﻿ / ﻿12.001°N 102.451°E﻿ / 12.001; 102.451
เรือหลวงธนบุรี ก่อนเข้าร่วมยุทธนาวีเกาะช้าง 4 วัน
เรือลาม็อต-ปีเก ขณะจอดอยู่ในเวียดนาม
เรือสลุปฝรั่งเศส
นาวาเอก เรจี  เบรังเยร์ ผู้บังคับการเรือลาม็อต-ปีเก และผู้บังคับหมวดเรือเฉพาะกิจที่ 7 ของฝรั่งเศส
นาวาโท หลวงพร้อมวีระพันธ์ ผู้บังคับการเรือหลวงธนบุรี (เสียชีวิตในการรบ)
การจำลองฉากของสะพานเดินเรือของเรือหลวงธนบุรีในยุทธนาวีเกาะช้าง ณ อนุสรณ์สถานแห่งชาติ อำเภอลำลูกกา จังหวัดปทุมธานี
ทหารเรือช่วยกันดับไฟที่กำลังไหม้บนเรือหลวงธนบุรี (ภาพถ่ายจากเรือหลวงช้าง)
เรือหลวงธนบุรี ขณะไฟที่ไหม้ได้สงบลงชั่วขณะ
จอมพล ป. พิบูลสงคราม นายกรัฐมนตรี ทำพิธีประดับแพรแถบเหรียญกล้าหาญแก่ธงฉานประจำเรือหลวงธนบุรี
อนุสรณ์สถานเรือหลวงธนบุรี
แผ่นป้ายอนุสรณ์การรบที่เกาะช้างของกองทัพเรือฝรั่งเศส
มีลารอดีนอ

เพลงชาติบัลแกเรีย
| --- | --- |
Mila Rodino  Мила Родино

เพลงชาติของ บัลแกเรีย
เนื้อร้อง: สแวตัน ราดอสลาวอฟ (Tsvetan Radoslavov), ค.ศ. 1885
ทำนอง: สแวตัน ราดอสลาวอฟ, ค.ศ. 1885
รับไปใช้: 8 กันยายน ค.ศ. 1964 (โดยสาธารณรัฐประชาชนบัลแกเรีย) 18 พฤษภาคม ค.ศ. 1971 (รับรองอีกครั้งในรัฐธรรมนูญจีฟกอฟ) 10 พฤศจิกายน ค.ศ. 1989 (โดยบัลแกเรีย)
รับไปใช้ใหม่: 12 กรกฎาคม ค.ศ. 1991 (รับรองอีกครั้งในรัฐธรรมนูญบัลแกเรีย)

ตัวอย่างเสียง
ฉบับเสียงออร์เคสตราและเสียงร้องทางการในเอไมเนอร์ไฟล์ ช่วยเหลือ
 
เพลงชาติบัลแกเรียในปัจจุบันมีชื่อว่า เพลง "มีลารอดีนอ" (บัลแกเรีย: Мила Родино, แปลว่า มาตุภูมิที่รัก) ประพันธ์เนื้อร้องและทำนองโดยสแวตัน ราดอสลาวอฟ (Tsvetan Radoslavov) ขณะที่เขาเดินทางไปร่วมรบในสงครามเซิร์บ-บัลแกเรียใน ค.ศ. 1885 และนำไปใช้ใน ค.ศ. 1964 เนื้อร้องนั้นมีการเปลี่ยนแปลงหลายครั้ง ครั้งหลังสุดคือเมื่อ ค.ศ. 1990 ต่อมาในวันที่ 12 กรกฎาคม ค.ศ. 1991 มีการย่อเพลงชาติเหลือเพียงบทแรกกับช่วงประสานเสียง
ในช่วง ค.ศ. 1886 ถึง 1947 เพลงชาติบัลแกเรียคือ"ชูมีมาริตซา"; ใน ค.ศ. 1951 ถึง 1964 คือ"บัลการิโย มิลา" ในช่วงสั้น ๆ ระหว่างสองเพลงนี้ คือเพลงมาร์ช "แรปูบลีกอนาชา ซดราแวย์!"
ประวัติ

ฉบับบรรเลงโดย U.S. Navy Band ในเอฟไมเนอร์ (2 บท)
ประวัติ > ประพันธ์

เพลงชาตินี้ประพันธ์ขึ้นโดยสแวตัน ราดอสลาวอฟ นักประพันธ์ที่แต่งขึ้นหลังเข้าร่วมสงครามเซิร์บ-บัลแกเรียใน ค.ศ. 1885 เขาได้แรงบันดาลใจจากบทกวีของตนเองขณะมองเห็นเหล่านักเรียนชาวเซิร์บร้องเพลงปลุกใจของตนเองขณะเดินทางกลับบ้าน เพลงนี้ได้รับการตีพิมพ์ครั้งแรกในส่วนที่ 1 ของ "Music Textbook" โดย K. Mahan เมื่อ ค.ศ. 1895
บทร้อง > สมัยใหม่

เพลงชาติทางการในปัจจุบันมีเพียงบทแรกกับบทประสานเสียง ในช่วงสมัยคอมมิวนิสต์ มีการเพิ่ม 2 บท (II และ III) ไว้อ้างถึงมอสโก (ภายใต้คำสั่งโดยตรงของตอดอร์ จีฟกอฟ) และพรรคคอมมิวนิสต์บัลแกเรีย เช่นเดียวกันกับเหล่านักรบที่ล้มตายในการต่อสู้เพื่อชาติบัลแกเรียมานานนับปี หลังการเปลี่ยนแปลงใน ค.ศ. 1989 เนื้อร้องส่วนนี้ถูกนำออกไป และห้ามไม่ให้ร้องในส่วนนี้
| อักษรซีริลลิก | อักษรโรมัน | สัทอักษรสากล (IPA) | คำแปล |  |
| --- | --- | --- | --- | --- |
| I  Горда Стара планина,  до ней Дунава синей,  слънце Тракия огрява,  над Пирина пламеней.    Припев:  (Родино) Мила Родино,  ти си земен рай,  твойта хубост, твойта прелест,  ах, те нямат край.    II  Паднаха борци безчет,  за народа наш любим,  майко, дай ни мъжка сила,  пътя им да продължим.    Припев    III  Дружно, братя българи!  С нас Москва е в мир и в бой!  Партия велика води  нашия победен строй.    Припев | I  Gorda Stara planina,  Do nej Dunava sinej,  Slǎnce Trakija ogrjava,  Nad Pirina plamenej.    Pripev:  (Rodino) Mila Rodino,  Ti si zemen raj,  Tvojta hubost, tvojta prelest,  Ah, te njamat kraj.    II  Padnaha bortsi bezčet,  Za naroda naš ljubim,  Majko, daj ni mǎžka sila,  Patja im da prodǎlžim.    Pripev    III  Družno, bratja bǎlgari!  S nas Moskva e v mir i v boj!  Partija velika vodi  Našija pobeden stroj.    Pripev | 1  [ˈɡɔr.d̪ɐ ˈs̪t̪a.rɐ pɫɐ.n̪iˈn̪a |]  [ˈd̪o̝ n̪ɛj ˈd̪u.n̪ɐ.vɐ s̪iˈn̪ɛj |]  [ˈs̪ɫɤ̞n̪.t͡sɛ ˈt̪ra.k̟i.jɐ o̝gˈrʲa̟.vɐ |]  [ˈn̪at̪ pi.ri.n̪ɐ pɫɐ.mɛˈn̪ɛj ǁ]    [ˈpri.pɛf]:  [(ˈrɔ.d̪i.n̪o̝) ˈmi.ɫɐ ˈrɔ.d̪i.n̪o̝ |]  [ˈt̪i s̪i ˈz̪ɛ.mɛn̪ ˈraj |]  [ˈt̪fɔj.t̪ɐ ˈxu.bɔs̪t̪ | ˈt̪fɔj.t̪ɐ ˈprɛ.lɛs̪t̪ |]  [ˈax t̪ɛ ˈn̪ʲa̟.mɐt̪ ˈkraj ǁ]    2  [ˈpad̪.n̪ɐ.xɐ bo̝rˈt͡si bɛs̪ˈt͡ʃɛt̪ |]  [z̪ɐ n̪ɐˈrɔ.d̪ɐ ˈn̪aʃ lʲu̟ˈbim |]  [ˈmaj.ko̝ ˈd̪aj n̪i ˈmɤ̞ʃ.kɐ ˈs̪i.ɫɐ |]  [ˈpɤ̞.t̪ʲɐ im d̪ɐ pro̝.d̪əɫˈʒim ǁ]    [ˈpri.pɛf]    3  [ˈd̪ruʒ.n̪o̝ ˈbra.t̪ʲɐ ˈbɤ̞ɫ.gɐ.ri ǁ]  [s̪‿ˈn̪as̪ mo̝ˈs̪kfa ɛ v‿ˈmir i v‿ˈbɔj ǁ]  [ˈpar.t̪i.jɐ vɛˈli.kɐ ˈvɔ.d̪i]  [ˈn̪a.ʃi.jɐ po̝ˈbɛ.d̪ɛn̪ ˈs̪t̪rɔj ǁ]    [ˈpri.pɛf] | บทที่ 1  เทือกเขาบุราณอันงามสง่า,  ถัดมาคือสายน้ำดานูบส่องประกาย,  ตะวันฉายเหนือดินแดนทรากียา,  ฉายแสงเจิดจ้าเหนือเทือกเขาพิริน.    ร้องประสานเสียง:  มาตุภูมิที่รัก,  แม่คือสวรรค์บนพิภพ,  ความงามและมนต์ขลังของแม่,  อ้า, มากมายมิรู้สิ้น.    บทที่ 2  นักรบล้มตายเกินนับได้,  เพื่อชาติอันเป็นที่รักของเรา,  แม่เอย, โปรดมอบพลังอันเข้มแข็ง  เพื่อให้เราได้ตามรอยเขาทั้งหลาย.*    ร้องประสานเสียง:    บทที่ 3  มาเถิด พี่น้องบัลแกเรีย  มอสโกอยู่ข้างเราทั้งยามศึกและยามสุข  พรรคอันยิ่งใหญ่นำทาง  สู่สังคมแห่งชัยของพวกเรา.*    ร้องประสานเสียง: |  |
บทร้อง > เนื้อร้องเดิม

| อักษรซีริลลิก | อักษรโรมัน | สัทอักษรสากล (IPA) | คำแปล |
| --- | --- | --- | --- |
| I  Горда стара планина,  До ней север се синей  Слънце Витош позлатява  Към Цариград се белей.    Припев:  Мила Родино,  Ти си земен рай,  Твойта хубост, твойта прелест,  Ах, те нямат край.    II  Хайде братя българи,  Към Балкана да вървим.  Там се готви бой юнашки,  За свобода, правдини.    Припев    III  Родино мила, теб привет,  О, майко теб привет!  Теб Българийо чада сме,  Ти си наший дом свещен!    Припев    IV  Ти си наший кът любим,  Кът за щастие отреден!  Мил си край незабравим,  С чудна прелест надарен!    Припев    V  Как щедро, майко, е  Земята твоя осеяна с брилянти!  Сред тях прекрасен свети  Балканът горд напет –    Припев    VI  О, виж го как сияй!  Ний благоговеем пред него и пеем:    Припев | I  Gorda Stara Planina,  Do nej sever se sinej.  Slǎnce Vitoš pozlatjava  Kǎm Carigrad se belej.    Pripev:  Mila Rodino,  Ti si zemen raj,  Tvojta hubost, tvojta prelest –  Ah, te njamat kraj.    II  Hajde bratja bǎlgari,  Kam Balkana da vǎrvim.  Tam se gotvi boj junaški,  Za svoboda, pravdini.    Pripev    III  Rodino mila, teb privet,  O, majko teb privet!  Teb Bǎlgarijo čada sme,  Ti si našij dom svešten!    Pripev    IV  Ti si našij kǎt ljubim,  Kǎt za štastie otreden!  Mil si kraj nezabravim,  S čudna prelest nadaren!    Pripev    V  Kak štedro, majko, e  Zemjata tvoja osejana s briljanti!  Sred tjah prekrasen sveti  Balkanǎt gord napet –    Pripev    VI  O, viž go kak sijaj!  Nij blagogoveem pred nego i peem:    Pripev | 1  [ˈɡɔr.d̪ɐ ˈs̪t̪a.rɐ pɫɐ.n̪i.ˈn̪a |]  [ˈd̪ɔ n̪ɛj ˈs̪ɛ.vɛr s̪ɛ s̪i.ˈn̪ɛj |]  [ˈs̪ɫɤ̞n̪.t͡sɛ ˈvi.t̪o̝ʃ po̝.z̪ɫɐ.ˈt̪ʲa̟.vɐ |]  [ˈkɤ̞m ˈt͡sa.ri.grɐt̪ s̪ɛ bɛ.ˈlɛj ǁ]    [ˈpri.pɛf]:  [(ˈrɔ.d̪i.n̪o̝) ˈmi.ɫɐ ˈrɔ.d̪i.n̪o̝ |]  [ˈt̪i s̪i ˈz̪ɛ.mɛn̪ ˈraj |]  [ˈt̪fɔj.t̪ɐ ˈxu.bɔs̪t̪ | ˈt̪fɔj.t̪ɐ ˈprɛ.lɛs̪t̪ |]  [ˈax t̪ɛ ˈn̪ʲa̟.mɐt̪ ˈkraj ǁ]    2  [ˈxaj.d̪ɛ ˈbra.t̪ʲɐ ˈbɤ̞ɫ.gɐ.ri |]  [ˈkɤ̞m bɐɫ.ˈka.n̪ɐ d̪a vər.ˈvim |]  [ˈt̪am s̪ɛ ˈgɔ.t̪fi ˈbɔj ju̟.ˈn̪aʃ.k̟i |]  [z̪ɐ s̪fo̝.bo̝.ˈd̪a prɐv.ˈd̪i.n̪i ǁ]    [ˈpri.pɛf]    3  [ˈrɔ.d̪i.n̪o̝ ˈmi.ɫɐ ˈt̪ɛp pri.ˈvɛt̪ |]  [ˈɔ ˈmaj.ko̝ ˈt̪ɛp pri.ˈvɛt̪ |]  [ˈt̪ɛb bɐɫ.ˈɡa.ri.jo̟ ˈt͡ʃa̟.d̪ɐ s̪mɛ |]  [ˈt̪i s̪i ˈn̪a.ʃij ˈd̪ɔm s̪fɛ.ˈʃt̪ɛn̪ ǁ]    [ˈpri.pɛf]    4  [ˈt̪i s̪i ˈn̪a.ʃij ˈkɤ̞t̪ lʲu̟.ˈbim |]  [ˈkɤ̞t̪ z̪ɐ ˈʃt̪a.s̪t̪i.ɛ o̝.ˈt̪rɛ.d̪ɛn̪ |]  [ˈmiɫ s̪i ˈkraj n̪ɛ.z̪ɐ.brɐ.ˈvim |]  [s̪‿ˈt͡ʃu̟d̪.n̪ɐ ˈprɛ.lɛs̪t̪ n̪ɐ.ˈd̪a.rɛn̪ ‖]    [ˈpri.pɛf]    5  [ˈkak ˈʃt̪ɛ.d̪ro̝ ˈmaj.ko̝ ɛ |]  [z̪ɛ.ˈmʲa̟.t̪ɐ ˈtfɔ.jɐ o̝.s̪ɛ.ˈja̟.n̪ɐ z̪‿bri.ˈlʲa̟n̪.t̪i |]  [s̪rɛt̪ ˈt̪ʲa̟x prɛ.ˈkra.s̪ɛn̪ ˈs̪fɛ.t̪i |]  [bɐɫ.ˈka.n̪ət̪ ˈɡɔrt̪ n̪ɐ.ˈpɛt̪ ‖]    [ˈpri.pɛf]    6  [ˈɔ ˈviʒ go̝ ˈkak s̪i.ˈja̟j |]  [ˈn̪ij bɫɐ.ɡo̝.ɡo̝.ˈvɛːm ˈprɛt̪ ˈn̪ɛ.ɡo̝ i ˈpɛːm ‖]    [ˈpri.pɛf] | 'บทที่ 1    ร้องประสานเสียง:    บทที่ 2    ร้องประสานเสียง:    บทที่ 3    ร้องประสานเสียง:    บทที่ 4    ร้องประสานเสียง:    บทที่ 5    ร้องประสานเสียง:    บทที่ 6    ร้องประสานเสียง: |
บทร้อง > ฉบับเพิ่มเติม

บทร้องฉบับเพิ่มเติม ประพันธ์โดยโดบรี ฮรีสตรอฟ ตีพิมพ์ในวารสาร Rodina ตีพิมพ์โดย สมาคมวัฒนธรรมมิตรภาพบัลแกเรีย-โมฮัมมีเดียน ในเมืองสโมลยัน
เทือกเขาบุราณอันงามสง่า...
... ถัดมาคือสายน้ำดานูบส่องประกาย...
... ตะวันฉายเหนือดินแดนทรากียา...
... ฉายแสงเจิดจ้าเหนือเทือกเขาพิริน
ดูเพิ่ม

ตราแผ่นดินของบัลแกเรีย
ธงชาติบัลแกเรีย
แหล่งข้อมูลอื่น

ประธานาธิบดีสาธารณรัฐบัลแกเรีย (archive link) — The President's website has a page on the national symbols of Bulgaria, including a vocal version of the anthem.
รัฐบาลบัลแกเรีย — The Government website also has a National Symbols page, with an instrumental version of the anthem.
Bulgaria: Mila Rodino - Audio of the national anthem of Bulgaria, with information and lyrics (archive link)
| ด ค กเพลงชาติบัลแกเรีย |
| --- | --- | --- |
|  ชูมี มาริตซา (ค.ศ. 1886–1944)  Himn na Zarstvo Balgarija (เพลงสรรเสริญพระบารมี ค.ศ. 1908–1944)  Republiko nasha, zdravey (ค.ศ. 1947–1951)  Balgariyo mila, zemya na geroi (ค.ศ. 1951–1967)  มิลา โรดิโน (ตั้งแต่ ค.ศ. 1967)  |  ชูมี มาริตซา (ค.ศ. 1886–1944)  Himn na Zarstvo Balgarija (เพลงสรรเสริญพระบารมี ค.ศ. 1908–1944)  Republiko nasha, zdravey (ค.ศ. 1947–1951)  Balgariyo mila, zemya na geroi (ค.ศ. 1951–1967)  มิลา โรดิโน (ตั้งแต่ ค.ศ. 1967)  |  |
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน